पाएं अपने शहर की ताज़ा ख़बरें और फ्री ई-पेपरडाउनलोड करें
रातानाडा थाना इलाके में आत्महत्या के दाे मामले सामने आए। इसमें एक युवक और एक किशोरी ने फंदा लगा जान दे दी। थानाधिकारी लीलाराम ने बताया कि इंद्रा कॉलोनी निवासी परचून की दुकान चलाने वाले जवरीलाल जैन के 25 वर्षीय पुत्र पंकज उर्फ पिंटू ने अपने घर में फंदा लगाकर जान दे दी। वह कोरोना पॉजिटिव निकला। घटना से पहले वह क्रिकेट खेलकर घर लौटा था।
बाथरूम में उल्टी हुई, फिर कमरे में प्लास्टिक रस्सी से फंदा लगाया। कुछ देर बार पंकज का छोटा भाई घर आया, तब उसे कमरे में प्लास्टिक रस्सी पर झूलते देखा और फिर फंदे से उतार कर तत्काल अस्पताल ले जाया गया, जहां डॉक्टर ने उसे मृत बता दिया।
सुभाष चौक मस्जिद वाली गली में रहने वाली 17 साल की किशोरी ने घर में चुन्नी से फंदा लगाकर खुदकुशी कर ली। घटना के समय पिता मजदूरी पर गए व मां सामान लेने बाजार गई थी। मूलत: उत्तरप्रदेश हाल सुभाष चौक स्थित मस्जिद वाली गली में किराए पर रहने वाले बाबूलाल पुत्र माताबदल की 17 साल की बेटी खुशबू उर्फ शालिनी ने घर में खुदकुशी की। मां के घर लौटने पर बेटी फंदे पर लटकी मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn